झांग ने बताया कि उन्होंने चार साल तक सात स्टूडेंट के ग्रुप साथ उर्दू पढ़ी. इसी ग्रुप में एक लड़की भी थी, जिससे बाद में झांग ने शादी कर ली. इस ग्रुप ने उर्दू की पढ़ाई बीजिंग ब्रॉडकास्टिंग इंस्टीट्यूट में की थी, जिसे अब कम्यूनिकेशन यूनिवर्सिटी ऑफ चाइना के नाम से पहचाना जाता है. झांग बाद में चाइना पिक्टोरियल नाम की मासिक पत्रिका के उर्दू एडिशन के संपादक बन गए. सालाना जश्न-ए-बहार मुशायरे में चार बार शिरकत कर चुके झांग ने कहा, 'जब भाषा पर मेरी पूरी पकड़ बन गई, तो मैंने उर्दू में शेर लिखने शुरू कर दिए. जो चीज पहले एक मजबूरी की तरह शुरू हुई थी, बाद में वह एक जुनून बन गई और फिर मुझे उर्दू से प्यार हो गया.'